***Hei taitoluisteluvalmentaja!***

*Haluatko olla mukana kasvavassa ja kehittyvässä seurassa, jonka toimintaa ohjaavat aidosti arvot: ilo, kannustus, turvallisuus ja tavoitteellisuus?*

*Harjun Taitoluistelijat perustettiin toukokuussa 2024 kahden seuran, Vihdin Taitoluistelijoiden ja Lohjan Taitoluistelijoiden yhdistyessä ja nyt meitä HarTalaisia on jo lähes 200! Toimintamme kasvaessa etsimme nyt vahvistusta valmennustiimiimme.*

***Tahtotilamme*** *on tarjota kaikille luistelijoillemme laadukasta, yksilölliseen kehitykseen ja kokonaisvaltaiseen terveyteen perustuvaa valmennusta kotihalleissamme Vihdissä ja Lohjalla.*

***Tarjoamme*** *taitoluisteluvalmennuksen ammattilaisille tehtäviä kehittyvässä taitoluisteluseurassamme.* ***Lupaamme*** *olla reilu ja arvostava työnantaja ja haluamme tarjota valmentajillemme kilpailukykyisen, kokemukseen ja koulutustaustaan pohjautuvan palkan.*

***OLETKO SINÄ UUSI VALMENTAJAMME?***

Sinulla on erinomaiset vuorovaikutustaidot, olet kehityshakuinen, kannustava ja positiivinen ammattilainen ja osaat huomioida eri kehitysvaiheissa olevien luistelijoiden tarpeet. Sinulla on vähintään STLL- tason 1 valmentajakoulutus tai muu soveltuva koulutus- ja kokemustausta. Viestit sujuvasti Suomen kielellä, sekä suullisesti että kirjallisesti.

***HAEMME***

* **Yksinluistelun tuntivalmentajaa:** Tuntivalmentaja vastaa määriteltyjen ryhmien valmentamisesta jää ja oheisharjoituksissa, toimii valmentajana kilpailuissa, sekä vastaa tuntisuunnitelmien laatimisesta vastuuryhmilleen. Työt ajoittuvat pääsääntöisesti lauantaille Nummelan jäähallissa. Lisätietoja päävalmentaja Tiia-Riikka Pietikäinen puh 044 494 5374 tai paavalmentaja.harta@gmail.com
* **Soolojäätanssin tuntivalmentajaa**: Soolojäätanssin tuntivalmentajana vastaa sekä aikuisten- että lasten soolojäätanssiryhmien valmentamisesta. Työt ajoittuvat pääsääntöisesti lauantaille Nummelan jäähallissa. Valitun valmentajan osaamisesta ja ajankäytöllisistä mahdollisuuksista riippuen tarjoamme mahdollisesti myös yksinluistelun valmennustehtäviä. Lisätietoja soolojäätanssin vastuuvalmentajalta Ossi Kanervolta: ossikanervo@outlook.com

***KIINNOSTUITKO?***

Kerro meille itsestäsi vapaamuotoisessa hakemuksessasi ja lähetä se CV:si kanssa sunnuntaihin **23.3.2025** mennessä osoitteeseen paavalmentaja.harta@gmail.com. Hakemuksen sijaan voit myös tehdä lyhyen videoesittelyn itsestäsi.